PLINY: NATURAL HISTORY 



concidi atque siccari utilissimum est, fossas autem 

 cretosis locis apertas relinqui, in solutiore terra 

 saepibus firmari vel ^ proclivibus ac ^ supinis lateribus 

 procumbere ; quasdam obcaecari et in alias dirigi 

 maiores patentioresque et, si sit occasio, silice vel 

 glarea sterni, ora autem earum binis utrimque 

 lapidibus statuminari et alio superintegi. — Silvae 

 extirpandae rationem Democritus prodidit, lupini 

 flore in suco cicutae uno die macerato sparsoque 

 radicibus. 



48 IX. Et quoniam pracparatus est ager, nunc 

 indicabitur natura frugum. sunt autem duo prima 

 earum gcnera : frumenta, ut triticum, hordeum, et 

 legumina, ut faba, cicer. differentia notior quam ut 

 indicari deceat. 



49 X. Frumenti ipsius totidem genera per tempora 

 satu divisa : hiberna, quae circa vcrgiliarum occasum 

 sata terra per hiemem nutriuntur, ut triticum, 

 hordeum ; aestiva, quae aestate ante vergiliarum 

 exortum seruntur, ut miHum, panicum, sesama, 

 horminum, irio, Italiae dumtaxat ritu : alioquin in 

 Graecia et in Asia omnia a vergiHarum occasu 

 seruntur, quaedam autem utroque tempore in Italia, 



50 ex his quaedam et tertio veris. aliqui verna miHum, 

 panicum, lentem, cicer, aHcam appellant, sementiva 

 autem triticum, hordeum, fabam, rapam. et in 



* Mayhoff : ne aut in aut ine. * Edd. : aut. 



" alica was properly groats made from far or emmer wheat ; 

 by triticum PHny here means common or bread-wheats. 



